Referat af møde i Skolebestyrelsen

Tirsdag d. 16. marts 2021 fra 18.00 – 20.30 på Skolen ved Gurrevej.

Dirigent: Jan.

Afbud: Jacob, Per.

Online: Britt, Sebastian.

Ikke mødt: Seema, Mohammad.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1.Økonomi** – punkt til orientering, drøftelse og beslutning (ca. 30 min.)

* Regnskab for 2020
* Budget 2021
* Ledelsens generelle betragtninger vedr. den økonomiske situation.

Bilag til punktet, er vedhæftet.

Lene Jepsen, økonomi sekretær på Helsingør Skole, deltager i punktet.

**Referat:**

* Regnskab 2020 blev godkendt.
* Budget 2021 blev godkendt.
* Segregerede elever – bekymrende udvikling i forhold til økonomien. Den nyoprettede specialklasse skal fra august også finansieres med 120.000 pr. elev. I nuværende 0J er der 8 elever, alle fra HS skoledistrikt. Der oprettes en kommende 0J, men vi kender endnu ikke elevtallet her.

Skolebestyrelsen har en bekymring og er opmærksomme på hvorvidt eleverne på HS får lavere ’service,’ end på de skoler i kommunen hvor skolebudgettet ikke overholdes.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Udvidelse af Nygård Skoles elevsammensætning samt fysik** – punkt til orientering, drøftelse. (ca. 30 min.)

Skolebestyrelsen har i uge 9 afgivet høringssvar ved. udvidelse af Nygård Skoles målgruppe, samt justeringer af bygningsmassen.

Helle Hansen, Daglig Pædagogisk Leder (DPL) på Nygård Skole, deltager i punktet, og vil opdatere skolebestyrelsen i forhold Nygård Skole, og en mulighed for en kort tur rundt i bygninger.

**Referat:**

Grundet manglende strøm og varme på Nygård Skole, deltager Helle Hansen først næste gang (19/5), hvor der bl.a. vises rundt på Nygård Skole.

Herunder beslutningen vedr. udvidelse af Nygård Skole:

**Beslutninger Børne- og Uddannelsesudvalget 2018-2021 den 08-03-2021**

Ad 1: Indstillingen godkendt, under hensyntagen til at det tilbud, der i dag er på Nygård, ikke forringes af en udvidelse af målgruppen.

Ad 2: Et flertal, Gitte Kondrup (A), Silas Drejer (A), Lisbeth Læssøe (C), Mahmed Naghdiani (C) og Ib Kirkegaard (O), godkendte indstillingen.

Daniel Boalth Petersen (A) og Jan Ryberg (L) kan ikke godkende indstillingen, da de i stedet ønsker et nybyggeri i tilknytning til Nygård Skole – og ikke en placering på Nordvestskolen

Ad 3: Indstillingen godkendt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Princip for Røgfri skole** – punkt til orientering, drøftelse og beslutning (ca. 20 min.)

Den 15. december 2020 vedtog Folketinget en ny lovgivning på tobaksområdet, som bl.a. betyder, at der indføres røgfri skoletid for elever på alle grundskoler pr. 1. januar 2021. Skolebestyrelsen skal lave et princip for Røgfri skole, gældende fra august 2021. Det betyder at forslaget til dette princip førstebehandles på dette møde, og vedtages endeligt på mødet den 19/5 (sidste skolebestyrelsesmøde dette skoleår).

Se vedhæftede udkast til princip.

**Referat:**

Princippet er førstegangsbehandlet og godkendt med de røde tilføjelser. Skolebestyrelsen oplever det vigtigt, at forældrene får en mulighed for at komme på banen første gang deres barn ryger. Princippet godkendes endeligt på mødet den 19/5. Hvis de stemmeberettigede har forfald således at det ikke er muligt at vedtageprincippet endeligt, har skolebestyrelsen hermed vedtaget, at der stemmes via mail.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Ungeundersøgelsen –** punkt til orientering, drøftelse og beslutning (ca. 20 min.)

Punktet fremlægges af Kasper Pihl Jørgensen fra SSP.

**Referat:**

HS har høj svarprocent på ungeundersøgelsen, hvilket er rigtigt godt. Nygård Skole er ikke med.

Ungeundersøgelsen indeholder de unges selvrapporterede data.

Skolebestyrelsen ønsker at vi genbesøger princippet om mobning, med et skærpet fokus på den digitale del.

Skolebestyrelsen overvejer et forældre-online-møde her i foråret, hvor skolebestyrelsen rammesætter nogle af de udfordringer vi har hørt om i ungeundersøgelsen (alkohol, rygning, modtage billeder af pornografisk karakter mv.).

Skolebestyrelen ønsker at SSP kommer med på 7. klassetrins forældremøder vedr. rygning, stoffer, alkohol og billeddeling mv.

Kender vi til influensers vi kan bruge til små filmklip? Skolebestyrelsen undersøger og vender tilbage i forhold til dette.

Skolebestyrelsen foreslår at elevrådet laver små filmklip om adfærd på disse områder.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Meddelelser (fra elevrepræsentanter, ledelsen, medarbejderrepræsentanter, formanden, forældrerepræsentanter, Byråd) –** punkt til orientering(ca. 15 min.)

**Referat:**

Elevråd: ikke til stede.

Ledelsen: 1) Trivselsundersøgelse som led i uddannelse. Kari er i gang med en Master i Datastyret Organisationsudvikling (MDO), og bruger elevtrivsel som emne gennem de to år uddannelsen tager. Kari har bedt 7. årgang skrive et essay/fristil om elevtrivsel i skole, som led i en undersøgelse i forhold til hvorvidt de statslige trivselsmålinger, måler på det de unge reelt er optaget af. 2) Renovering af Nordvestskolen inkl. **første spadestik 8/4 kl. 13.00**. Byggehegnet er kommet op, det samme er etablering af byggeplads. Murstenene er valgt, og nu er vi for alvor i gang.

Medarbejderrepræsentanter: Medarbejderne håber, at alle elever og lærere er retur efter påske.

Formanden: Årsrapport fra skolebestyrelsen bliver online i år. Jan planlægger at lave små videoklip fra de fire matrikler, med en tour-de-fource gennem det skolebestyrelsen har haft på dagsorden gennem det seneste skoleår. Formanden vil også slå et slag for at stille op til skolebestyrelsen, da der er nyvalg efter kommunalvalget.

Forældrerepræsentanter: Ros fra skolebestyrelsen til medarbejderne for godt udført arbejde, inkl. god info gennem det seneste år.
Byråd: Trivselsarbejde i folkeskolen får midler som skal anvendes inden sommerferien. Fordelingen er ikke udført endnu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Evt.** – punkt til orientering (ca. 5 min.)

**Referat:**

Forslag om at vi kigger på princip for digital mobning ved et kommende møde.

Forslag fra skolebestyrelsen om, at vi skolebestyrelsen laver en ’Principbibel’ til alle forældre, hvor det tydeligt fremgår, at det er dette vi vil. Skal der laves en digital elev-forældrehåndbog?

Hvis ikke der er nok stemmeberettigede skolebestyrelsesrepræsentanter som er mødt til et møde, foreslår formanden, at principper skal kunne vedtages via mail. Formanden foreslår, at vi tager skolebestyrelsens forretningsorden til revision.

Der er indgået aftale mellem Helsingør Kommune og Helsingør Lærerforening (HLF) vedrørende A20 (Aftale 2020). På næste møde giver ledelsen et kort rids af denne aftale.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Næste møde: 19. maj kl. 18.00 – 20.30

Venlig hilsen

Jan Dahlgaard Kari Jørgensen

Formand for Skolebestyrelsen Skoleleder

Helsingør Skole Helsingør Skole